ഭാരതപ്പുഴ മാലിന്യ നിര്മാര്ജനം ആദ്യഘട്ടം ഇന്നുമുതല് പട്ടാമ്ബി: ഭാരതപ്പുഴ മാലിന്യമുക്തമാക്കുന്നതിനും പുഴയുടെ സുഗമമായ ഒഴുക്ക് പുനഃസ്ഥാപിക്കുന്നതിനും ഉദ്ദേശിച്ചുകൊണ്ടുള്ള പദ്ധതിയുടെ ആദ്യഘട്ടം ഗാന്ധി ജയന്തി ദിവസം ആരംഭിക്കും. പട്ടാമ്ബി ഗുരുവായൂര് ക്ഷേത്രം മുതല് പഴയ കടവുവരെ നഗരസഭ പരിധിയില് പുഴയുടെ തീരങ്ങളില് വര്ഷങ്ങളായി അടിഞ്ഞുകിടക്കുന്ന മാലിന്യം നീക്കം ചെയ്യലാണ് ആദ്യം നടക്കുക. ജലസേചന വകുപ്പിെന്റ നേതൃത്വത്തിലാണ് നടപ്പാക്കുന്നത്. ഭാരതപ്പുഴ സൗന്ദര്യവത്കരണത്തിെന്റയും പാര്ക്ക് നിര്മിക്കുന്നതിെന്റയും മുന്നോടിയായാണ് പദ്ധതി നടപ്പാക്കുന്നത്.നേരത്തേ പട്ടാമ്ബി നഗരസഭയുടെ നേതൃത്വത്തില് കൈയേറ്റം ഒഴിപ്പിച്ച് സ്ഥലം ഏറ്റെടുക്കുന്നതിനുള്ള നടപടി സ്വീകരിച്ചിരുന്നു. തുടര്ന്ന് ഭാരതപ്പുഴ ടൂറിസം പദ്ധതിയുടെ അവലോകനത്തിനായി ചെയര്പേഴ്സന് ഒ. ലക്ഷ്മിക്കുട്ടി, വൈസ് ചെയര്മാന് ടി.പി. ഷാജി, വികസന സ്റ്റാന്ഡിങ് കമ്മിറ്റി ചെയര്മാന് വിജയകുമാര് എന്നിവരുമായി നടന്ന ചര്ച്ചയുടെ അടിസ്ഥാനത്തിലാണ് ഇത്തരത്തിലൊരു നിര്ദേശം ഇറിഗേഷന് വകുപ്പിന് നല്കിയതെന്നും പദ്ധതിയുടെ രണ്ടാംഘട്ടം ബഹുജന പങ്കാളിത്തത്തോടെ നടപ്പാക്കുമെന്നും മുഹമ്മദ് മുഹ്സിന് എം.എല്.എ അറിയിച്ചു.